पाएं अपने शहर की ताज़ा ख़बरें और फ्री ई-पेपरडाउनलोड करें
उत्तर प्रदेश के आगरा जिले में खुद को बड़ा भाजपाई बता कर भाजपा महानगर अध्यक्ष को सरेराह नशा उतार देने की धमकी देने वाले ADM प्रोटोकॉल का कार्यकर्ताओं के विरोध के बाद तबादला कर दिया गया। अब नए ADM प्रोटोकॉल हिमांशु गौतम होंगे। मनिकनंदन को CDO बना दिया गया है।
दरअसल, मंगलवार को भाजपा के महानगर अध्यक्ष भानु महाजन और ADM के बीच तीखी झड़प हो गई। इस दौरान ADM ने भानु को धमकी दी थी कि ज्यादा बोलोगे तो तुम्हारा नशा अभी उतार दूंगा। इस घटना का ऑडियो वायरल हो गया था। सियासी गलियारे में इसकी खासी चर्चा हुई।
जबरन दफ्तर में घुस रहे थे महानगर अध्यक्ष
बताया जा रहा है कि भाजपा नेता जबरन ADM ऑफिस में घुस रहे थे तो अर्दली ने उनको रोकने की कोशिश की। इतने में शोर सुनकर अपर जिलाधिकारी बाहर निकल आए। इस दौरान महानगर अध्यक्ष भानु और ADM के बीच बहस हो गई। भाजपा नेता ADM से उलझ पड़े। इसके बाद ADM ने भाजपा नेता को धमकाते हुए कहा कि ज्यादा बोलोगे तो अभी तुम्हारा नशा उतार दूंगा। मैं तुमसे बड़ा भाजपाई हूं। इस घटना के बाद आगरा के सांसद ने सोशल मीडिया पर ADM का जल्द स्थानांतरण होने का वादा किया था। आज शासन द्वारा ADM प्रोटोकॉल को पदमुक्त कर उप आवास आयुक्त का पद दिया गया है। मामले में सांसद एसपी सिंह बघेल का कहना है कार्यकर्ताओं का सम्मान पार्टी भली भांति जानती है। ऐसे बद्तमीज अधिकारियों को बर्दाश्त नहीं किया जाएगा। जो जनहित में काम करेगा, वही टिकेगा अन्यथा हटा दिया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn